
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«25» лістапада 2022 г.
	      № 171
	        г. Бішкек



Аб праекце рашэння Вышэйшага Еўразійскага эканамічнага савета «Аб пераліку прыярытэтных напрамкаў для лібералізацыі паслуг з мэтай вызначэння сектараў (падсектараў) паслуг, па якіх будзе працягнута праца па фарміраванні адзінага рынку паслуг у рамках Еўразійскага эканамічнага саюза ў адпаведнасці з планамі лібералізацыі (на працягу пераходнага перыяду)»

Савет Еўразійскай эканамічнай камісіі вырашыў:
1. Адобрыць праект рашэння Вышэйшага Еўразійскага эканамічнага савета «Аб пераліку прыярытэтных напрамкаў для лібералізацыі паслуг з мэтай вызначэння сектараў (падсектараў) паслуг, па якіх будзе працягнута праца па фарміраванні адзінага рынку паслуг у рамках Еўразійскага эканамічнага саюза ў адпаведнасці з планамі лібералізацыі (на працягу пераходнага перыяду)» (прыкладаецца) і прадставіць яго для разгляду Вышэйшым Еўразійскім эканамічным саветам.
2. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.
Члены Савета Еўразійскай эканамічнай камісіі:
	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


С. Жумангарын
	  А. Касымаліеў
	А. Авярчук 

ВЫШЭЙШЫ ЕЎРАЗІЙСКІ ЭКАНАМІЧНЫ САВЕТ


РАШЭННЕ

	«      »                    20   г.
	             № 
	г.



Аб пераліку прыярытэтных напрамкаў для лібералізацыі паслуг з мэтай вызначэння сектараў (падсектараў) паслуг, па якіх будзе працягнута праца па фарміраванні адзінага рынку паслуг у рамках Еўразійскага эканамічнага саюза ў адпаведнасці з планамі лібералізацыі (на працягу пераходнага перыяду)

З мэтай падрыхтоўкі планаў лібералізацыі, прадугледжаных пунктам 42 Пратакола аб гандлі паслугамі, заснаванні, дзейнасці і ажыццяўленні інвестыцый (дадатак № 16 да Дагавора аб Еўразійскім эканамічным саюзе ад 29 мая 2014 года) і рэалізацыі пункта 1.3.1 Стратэгічных напрамкаў развіцця еўразійскай эканамічнай інтэграцыі да 2025 года, зацверджаных Рашэннем Вышэйшага Еўразійскага эканамічнага савета ад 11 снежня 2020 г. № 12, Вышэйшы Еўразійскі эканамічны савет вырашыў:
1. Зацвердзіць прыкладзены пералік прыярытэтных напрамкаў для лібералізацыі паслуг з мэтай вызначэння сектараў (падсектараў) паслуг, па якіх будзе працягнута праца па фарміраванні адзінага рынку паслуг у рамках Еўразійскага эканамічнага саюза ў адпаведнасці з планамі лібералізацыі (на працягу пераходнага перыяду).
2. Дзяржавам – членам Еўразійскага эканамічнага саюза сумесна з Еўразійскай эканамічнай камісіяй працягнуць працу па вызначэнні сектараў паслуг, па якіх фарміраванне адзінага рынку паслуг у рамках Еўразійскага эканамічнага саюза будзе ажыццёўлена ў адпаведнасці з планамі лібералізацыі (на працягу пераходнага перыяду), у тым ліку па дапаўненні пераліку прыярытэтных напрамкаў, зацверджанага гэтым Рашэннем.
3. Гэта Рашэнне ўступае ў сілу з даты яго афіцыйнага апублікавання.

Члены Вышэйшага Еўразійскага эканамічнага савета:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	ЗАЦВЕРДЖАНЫ
Рашэннем Вышэйшага 
Еўразійскага эканамічнага савета 
ад                               20     г. №        




ПЕРАЛІК
прыярытэтных напрамкаў для лібералізацыі паслуг з мэтай вызначэння сектараў (падсектараў) паслуг, па якіх будзе працягнута праца па фарміраванні адзінага рынку паслуг у рамках Еўразійскага эканамічнага саюза ў адпаведнасці з планамі лібералізацыі (на працягу пераходнага перыяду)

1.  Інфармацыйныя паслугі ў галіне турызму ў частцы:
а) прадастаўлення інфармацыі для паездак, кансультацый і паслуг па планаванні паездак;
б) браніравання месцаў у гасцініцах;
в) браніравання месцаў у самалётах, цягніках, аўтобусах і іншых паслуг, звязаных з падарожжамі.
2.  Паслугі па юрыдычных кансультацыях і прадстаўніцтве ў сувязі з крымінальным правам. 
3.  Паслугі па юрыдычных кансультацыях і прадстаўніцтве ў судовых працэдурах у сувязі з іншымі галінамі права.
4.  Паслугі па юрыдычных кансультацыях і прадстаўніцтве ў прадугледжаных законам працэдурах квазісудовых трыбуналаў, 
калегій і г.д.
5.  Паслугі па складанні юрыдычнай дакументацыі.
6.  Паслугі па арбітражы і прымірэнні.
7.  Паслугі, звязаныя з неплацежаздольнасцю і спагнаннем запазычанасці, у частцы прадастаўлення кансультацый і дапамогі для кіраўніцтва і (або) крэдытораў неплацежаздольнага прадпрыемства і (або) прыняцця мер у якасці ліквідатара або кіраўніка маёмасці неплацежаздольнага прадпрыемства.
8.  Кансультацыйныя паслугі ў галіне экалогіі.
9.  Паслугі па планаванні рэкультывацыі тэрыторыі.
10.  Кансультацыйныя паслугі па ацэнцы экалагічных даследаванняў.
11.  Кансультаванне па пытаннях кіравання прыроднымі рэсурсамі.
12.  Кансультаванне па пытаннях кіравання адходамі.
13.  Кансультацыі па распрацоўцы экалагічнай палітыкі.
14.  Іншыя кансалтынгавыя паслугі ў галіне навакольнага асяроддзя.
15.  Паслугі па дэзынфекцыі і дэзынсекцыі.
16.  Іншыя дапаможныя паслугі, не ўключаныя ў іншыя катэгорыі, у частцы паслуг, якія аказваюцца агенцтвамі і агентамі асобам, якія хочуць знайсці працу ў кінаіндустрыі, тэатры і іншых сферах забаўляльных паслуг або спартыўных атракцыёнах, паслугі па падборы выдаўцоў, прадзюсараў і іншых асоб для падрыхтоўкі і распаўсюджвання кніг, тэатральных п’ес, твораў мастацтва, фотаздымкаў і г.д.
17.  Іншыя дапаможныя паслугі, не ўключаныя ў іншыя катэгорыі, у частцы паслуг па падборы акцёраў для кінафільмаў, тэлебачання і тэатральных паказаў, выпуск талонаў на пакупкі па зніжанай цане і падарачных марак.
18.  Паслугі ў галіне вытворчасці харчовых прадуктаў і напіткаў, за выключэннем вытворчасці алкагольных напіткаў.
19.  Паслугі ў галіне вытворчасці тэкстыльных вырабаў. 
20.  Паслугі ў галіне вытворчасці адзення. 
21.  Паслугі ў галіне вытворчасці вырабаў са скуры.
22.  Паслугі ў галіне вытворчасці вырабаў з драўніны і корку, акрамя мэблі, з саломы і пляцёнкі.
23.  Паслугі ў галіне вытворчасці паперы і вырабаў з паперы.
24.  Паслугі ў галіне вытворчасці асноўных металаў.
25.  Іншыя паслугі ў галіне вытворчасці гатовых металічных вырабаў і паслугі па апрацоўцы металу.
26.  Паслугі ў галіне вытворчасці аўтамабіляў, прычэпаў і паўпрычэпаў.
27.  Паслугі ў галіне вытворчасці іншага транспартнага абсталявання.
28.  Паслугі ў галіне вытворчасці канцылярскіх, лічыльных і электронна-вылічальных машын.
29.  Паслугі ў галіне вытворчасці электрычных машын і апаратуры.
30.  Паслугі ў галіне вытворчасці радыё- і тэлевізійнага абсталявання і апаратуры, а таксама абсталявання і апаратуры сувязі.
31.  Паслугі ў галіне вытворчасці медыцынскіх, дакладных і аптычных прыбораў, наручных і іншых гадзіннікаў.
32.  Паслугі ў галіне вытворчасці іншых машын і абсталявання.
33.  Паслугі ў галіне вытворчасці паперы і вырабаў з паперы ў частцы паслуг у галіне вытворчасці цэлюлозы, паперы і кардону.
34.  Паслугі ў галіне вытворчасці гафрыраванай паперы і кардону.
35.  Паслугі ў галіне вытворчасці іншых папяровых вырабаў.
36.  Паслугі ў галіне вытворчасці хімікатаў і хімічных прадуктаў у частцы вытворчасці асноўных хімічных рэчываў.
37.  Паслугі ў галіне вытворчасці хімікатаў і хімічных прадуктаў у частцы вытворчасці ўгнаенняў.
38.  Паслугі ў галіне вытворчасці хімікатаў і хімічных прадуктаў у частцы вытворчасці аграхімічнай прадукцыі.
39.  [bookmark: _GoBack]Паслугі ў галіне вытворчасці хімікатаў і хімічных прадуктаў у частцы вытворчасці фарбаў, мыла, мыйных сродкаў, сродкаў для чысткі і парфумерыі.
40.  Паслугі ў галіне вытворчасці хімікатаў і хімічных прадуктаў у частцы вытворчасці іншых хімічных прадуктаў, не ўключаных у іншыя катэгорыі.
41.  Паслугі ў галіне вытворчасці хімікатаў і хімічных прадуктаў у частцы вытворчасці штучнага валакна.
42.  Паслугі апрацоўчай прамысловасці, акрамя вытворчасці металічных вырабаў, машын і абсталявання.
43.  Паслугі ў галіне вытворчасці гумавых і пластмасавых вырабаў.
44.  Паслугі па апрацоўцы металу і нанясенні на яго пакрыццяў.
45.  Агульныя інжынерна-механічныя паслугі па вытворчасці металаў і металічных вырабаў, якія належаць іншым асобам.
46.  Іншыя паслугі ў галіне вытворчасці гатовых металічных вырабаў і паслугі па апрацоўцы металу.
47.  Паслугі апрацоўчай прамысловасці, акрамя вытворчасці металічных вырабаў, машын і абсталявання, у частцы канчатковай аддзелкі мэблі (акрамя абіўкі тканінай крэслаў).
48.  Паслугі апрацоўчай прамысловасці, акрамя вытворчасці металічных вырабаў, машын і абсталявання, у частцы лакіроўкі, эмаліроўкі, залачэння і афарбоўвання мэблі.
49.  Паслугі па вытворчасці пластмасавых вырабаў шляхам выціскання, прэсавання, штампоўкі, экструдзіравання і іншымі спосабамі.
50.  Паслугі па ліцці коўкага чыгуну.
51.  Паслугі па ліцці сфераідальнага чыгуну.
52.  Паслугі па ліцці шэрага чыгуну.
53.  Паслугі па ліцці сталі.
54.  Паслугі па ліцці лёгкіх металаў.
55.  Паслугі па ліцці іншых нячорных металаў.
56.  Паслугі па ліцці металу (па каванні, прасаванні, штампоўцы і прафілёўцы металічных вырабаў і паслугі па металакераміцы).
57.  Паслугі па халодным прасаванні або прафіляванні металічных вырабаў.
58.  Паслугі па штампоўцы каляровых металаў паводле чарцяжоў.
59.  Паслугі па пракаце металу.
60.  Паслугі па рэзцы і штампоўцы паводле чарцяжоў.
61.  Паслугі па вытворчасці металічных вырабаў непасрэдна з металічнага парашку шляхам гарачай апрацоўкі (напальвання) або прасавання.
62.  Паслугі дзіцячых спартыўных і турыстычных лагераў.
63.  Паслугі грамадскага харчавання ў частцы:
а) прыгатавання ежы і падачы адпаведных напіткаў у барах па продажы прахаладжальных напіткаў, кіёсках па продажы смажанай рыбы і бульбы, установах хуткага абслугоўвання без месцаў для сядзення і ўстановах па гандлі ежай навынас;
б) абслугоўвання, якое прадастаўляецца ўстановамі тыпу кафэ-марожанае і кандытарскімі;
в) прадастаўлення страў і закусак, якія прыгатаваны на месцы і выдаюцца праз гандлёвыя аўтаматы;
г) забеспячэння харчаваннем з выкарыстаннем сродкаў перасоўвання, прыгатавання і падачы страў і напіткаў для спажывання на месцы з машын і цялежак.
64.  Паслугі па арэндзе пасажырскіх аўтамабіляў з вадзіцелем.
65.  Паслугі па арэндзе гарадскіх і міжгародніх аўтобусаў з вадзіцелем.
66.  Кур’ерскія паслугі ў частцы паслуг па зборы, транспарціроўцы і дастаўцы як мясцовым, так і замежным атрымальнікам грузаў, пакетаў, якія аказваюцца кур’ерамі з выкарыстаннем аднаго ці больш відаў транспарту, якія не з’яўляюцца паслугамі, што аказваюцца нацыянальнымі паштовымі адміністрацыямі.
67.  Паслугі цэнтраў па абслугоўванні тэлефонных выклікаў.
68.  Іншыя дапаможныя паслугі тэлефаністаў.
69.  Паслугі, якія адносяцца да жывёлагадоўлі, у частцы ўладкавання памяшканняў для гадаванцаў.
70.  Паслугі, якія адносяцца да жывёлагадоўлі, у частцы:
а) догляду свойскіх жывёл;
б) ідэнтыфікацыі гадаванцаў.
71.  Паслугі, якія адносяцца да паляўніцтва, у частцы эксплуатацыі паляўнічай гаспадаркі за ўзнагароджанне або на дагаворнай аснове.
72.  Паслугі па тэхнічным доглядзе камп’ютарнага абсталявання, яго рамонце і абслугоўванні.
73.  Паслугі па рамонце абутку і вырабаў са скуры.
74.  Паслугі па рамонце адзення і тэкстыльных вырабаў бытавога прызначэння.
75.  Ветэрынарныя паслугі, якія аказваюцца свойскім і прыручаным жывёлам:  
а) паслугі бальніц для жывёл і ветэрынарных лячэбніц і небальнічныя медыцынскія, хірургічныя і стаматалагічныя паслугі, якія аказваюцца свойскім і прыручаным жывёлам, прызначаныя для лячэння, аднаўлення і (або) падтрымання здароўя жывёлы; 
б) паслугі бальніц і лабараторый, а таксама тэхнічныя паслугі, харчаванне (уключаючы спецыяльныя рэжымы харчавання) і іншыя ўмовы і магчымасці, якія прадастаўляюцца.
76.  Ветэрынарныя паслугі, якія аказваюцца сельскагаспадарчым жывёлам:
а) паслугі бальніц для жывёл і ветэрынарных лячэбніц і небальнічныя медыцынскія, хірургічныя і стаматалагічныя паслугі, якія аказваюцца сельскагаспадарчым жывёлам, прызначаныя для лячэння, аднаўлення і (або) падтрымання здароўя жывёлы; 
б) паслугі бальніц і лабараторый, а таксама тэхнічныя паслугі, харчаванне (уключаючы спецыяльныя рэжымы харчавання) і іншыя ўмовы і магчымасці, якія прадастаўляюцца.
77.  Іншыя ветэрынарныя паслугі:
а) паслугі бальніц для жывёл і ветэрынарных лячэбніц 
і небальнічныя медыцынскія, хірургічныя і стаматалагічныя паслугі, якія аказваюцца жывёлам, акрамя свойскіх і прыручаных (уключаючы жывёл у заапарках і жывёл, якія гадуюцца для атрымання футра або іншай прадукцыі), прызначаныя для лячэння, узнаўлення і (або) падтрымання здароўя жывёлы;
б) паслугі бальніц і лабараторый, а таксама тэхнічныя паслугі, харчаванне (уключаючы спецыяльныя рэжымы харчавання) і іншыя ўмовы і магчымасці, якія прадастаўляюцца.
78.  Паслугі па апрацоўцы каналізацыйных сцёкаў у частцы:
а) выдалення нечыстот, як правіла, з выкарыстаннем каналізацыйных труб, калектараў або сцёкавых труб;
б) апрацоўкі і знішчэння нечыстот, як правіла, з прымяненнем працэсаў разрэджвання, прасейвання і фільтравання, асаджэння, хімічнага ўтварэння асадку і г.д.
79.  Санітарныя паслугі ў частцы:
а) уборкі пляжа;
б) ачысткі забітых сцёкаў.
80.  Паслугі па вытворчасці і прадстаўленні відовішчных мерапрыемстваў у частцы вытворчасці (пастаноўкі і інш.) і прадстаўлення тэатральных, оперных, балетных, музычных спектакляў і канцэртаў, паказаў «святло і гук», паказаў лялечных тэатраў, феерверкаў і цыркавых паказаў.
81.  Паслугі па дэманстрацыі кінафільмаў у частцы дэманстрацыі кінафільмаў у кінатэатрах, на вольным паветры або ў кінаклубах, у прыватных дэманстрацыйных залах або ў іншых дэманстрацыйных памяшканнях.
82.  Паслугі ў сферы распаўсюджвання і арганізацыі відовішчных мерапрыемстваў у частцы распаўсюджвання і арганізацыі тэатральных, оперных, балетных, музычных спектакляў і канцэртаў, паказаў «святло і гук», паказаў лялечных тэатраў, феерверкаў і цыркавых паказаў.
83.  Паслугі па эксплуатацыі відовішчных збудаванняў у частцы: 
а) эксплуатацыі канцэртных залаў, тэатраў, оперных тэатраў, мюзік-холаў, у тым ліку паслугі па продажы білетаў;
б) эксплуатацыі шматмэтавых цэнтраў і аналагічных устаноў з пераважным культурным ухілам.
84.  Паслугі артыстаў-выканаўцаў у частцы:
а) паслуг акцёраў, чытальнікаў, спевакоў, музыкантаў, танцораў, каскадзёраў, тэлевізійных інтэрв’юераў і іншых работнікаў мастацтва;
б) паслуг незалежных выканаўцаў.
85.  Паслугі аўтараў, кампазітараў, скульптараў і іншых работнікаў мастацтва, акрамя артыстаў-выканаўцаў, у частцы:
а) паслуг мастакоў-сцэнографаў, мастакоў-афарміцеляў, мастакоў па святле, мастакоў па касцюмах;
б) паслуг па рэстаўрацыі твораў мастацтва.
86.  Паслугі па сухой хімічнай чыстцы (уключаючы чыстку футравых вырабаў).
87.  Паслугі салонаў прыгажосці і аздараўленчых кабінетаў у частцы:
а) паслуг жаночых і мужчынскіх цырульняў;
б) касметычных паслуг, манікюру і педыкюру;
в) паслуг аздараўленчых кабінетаў (розных аздараўленчых паслуг, такіх, якія прадастаўляюцца турэцкімі лазнямі, саўнамі і парнымі лазнямі, салярыямі, салонамі для пахудзення, цэнтрамі здароўя, масажнымі кабінетамі (акрамя кабінетаў лячэбнага масажу) і аналагічнымі ўстановамі);
г) іншых паслуг салонаў прыгажосці, не ўключаных у іншыя катэгорыі.
88.  Паслугі татуіроўшчыкаў.
89.  Паслугі, якія прадастаўляюцца на аўтастаянцы. 
90.  Іншыя дапаможныя паслугі, не ўключаныя ў іншыя катэгорыі, у частцы продажу білетаў.
91.  Паслугі па стварэнні гукавых матэрыялаў.
92.  Паслугі, звязаныя з тэхнікай вытворчасці кіна- і відэафільмаў, у частцы дапаможных паслуг, якія адносяцца да вытворчасці кіна- і відэафільмаў і не ўключаны ў іншыя катэгорыі (рэдагаванне, мантаж, расфарбоўка, агучванне, цітраванне, спецыяльныя эфекты, апрацоўка фільма, праяўленне фільма і друкаванне агучанага матэрыялу і іншыя).
93.  Паслугі ў галіне відовішчных мерапрыемстваў і забаў з удзелам выканаўцаў у частцы:
а) паслуг, якія датычацца выканальніцкай творчасці, літаратурных і музычных твораў, за выключэннем кінематаграфічных і аўдыявізуальных твораў;
б) дадатковых паслуг, якія датычацца забаў і не ўключаны ў іншыя катэгорыі (кіраванне сцэнай, работа з дэкарацыямі, асвятляльнай і гукавой апаратурай у сувязі з выканальніцкім мастацтвам).
94.  Паслугі батанічных і заалагічных садоў у частцы:
а) арганізацыі наведвання батанічных і заалагічных садоў;
б) захавання і падтрымання на належным узроўні батанічных і заалагічных садоў.
95.  Паслугі ў галіне прапаганды і арганізацыі заняткаў спортам і спартыўна-аздараўленчых мерапрыемстваў у частцы:
а) папулярызацыі спорту, уключаючы яго разнавіднасці; 
б) арганізацыі і кіраўніцтва спартыўнымі мерапрыемствамі, якія ладзяцца спартыўнымі клубамі, што прадастаўляюць магчымасці займацца спортам.
96.  Паслугі, звязаныя з навучаннем свойскіх жывёл. 
97.  Паслугі аздараўленчых цэнтраў і дамоў адпачынку.
98.  Паслугі па здачы ў арэнду мэбляваных месцаў для пражывання.
99.  Паслугі маладзёжных інтэрнатаў.
100.  Паслугі кемпінгаў і стаянак для перасоўных дач.
101.  Паслугі, якія прадастаўляюцца для часовага пражывання, не ўключаныя ў іншыя катэгорыі.
102.  Кансультацыйныя паслугі па камп’ютарным абсталяванні і паслугі па інтэграванні сістэм у частцы аказання паслуг і дапамогі па пытаннях, звязаных з кіраваннем камп’ютарнымі рэсурсамі арганізацый (ацэнка патрэб арганізацый у камп’ютарах, планаванне закупак апаратуры арганізацыяй, кансультаванне кліента па пытаннях закупак камп’ютарнага абсталявання, кансультаванне па пытаннях бяспекі сістэм, правядзенне рэвізіі па звязаных з камп’ютарамі аперацыях арганізацый і г.д.), інтэграваннем сістэм (аказанне тэхнічнай экспертнай дапамогі ў інтэграванні камп’ютарнага абсталявання і праграмнага забеспячэння).
103.  Кансультацыйныя паслугі па праграмным забеспячэнні ў частцы паслуг па распрацоўцы (аналізе, праектаванні і стварэнні праграм) праграмнага забеспячэння, адаптацыі праграмнага забеспячэння, прадастаўленні кансультацый і дапамогі па тэхнічных пытаннях, звязаных з камп’ютарным праграмным забеспячэннем, правядзенні даследаванняў, рашэнні задач уводу сістэмы ў работу, прадастаўленні кіруючых указанняў і дапамогі ў ходзе фазы запуску новай сістэмы, прадастаўленні спецыфікацыі для забеспячэння бяспекі баз даных і г.д., прадастаўленні кансультацыйных паслуг па патэнтаваным праграмным забеспячэнні. 
104.  Іншыя кансультацыйныя паслугі, звязаныя з камп’ютарамі ў частцы прадастаўлення прафесійных паслуг, звязаных з камп’ютарамі і не ўключаных у іншыя катэгорыі: паслуг па распрацоўцы пагадненняў па пытаннях абслугоўвання, паслуг па аднаўленні праграмнага забеспячэння ў выпадку аварыі, паслуг па планаванні ўводу ў работу абсталявання, паслуг па планаванні забеспячэння якасці і праверцы, паслуг па матэрыяльна-тэхнічным забеспячэнні ўводу ў работу сістэмы, паслуг па забеспячэнні якасці работы сістэмы, прадастаўленне паслуг, не ўключаных у іншыя катэгорыі.
105.  Паслугі па кіраванні эксплуатацыяй камп’ютарнага абсталявання ў частцы прадастаўлення персаналу для кіравання  камп’ютарнымі сістэмамі, якія належаць кліенту (арандуюцца ім), або эксплуатацыі іх на бесперапыннай аснове незалежна ад таго, ці знаходзяцца яны на месцы, якое належыць кліенту або пастаўшчыку. Распрацоўка адпаведнага праграмнага забеспячэння можа з’яўляцца неад’емным кампанентам гэтай паслугі, у тым ліку паслугі па тэхнічным абслугоўванні сістэм у частцы прадастаўлення дапамогі па падтрыманні камп’ютарных сістэм (праграмнага забеспячэння) у нармальным, рабочым стане, тэхнічнага абслугоўвання, якое можа прадугледжваць папраўчыя або прэвентыўныя дзеянні і ўключаць такія паслугі, як выпрабаванні з мэтай выяўлення, лакалізацыі і ліквідацыі збояў, паляпшэння наяўных праграм, прадастаўлення кансультацый адносна належнага выкарыстання сістэмы.
106.  Паслугі па абслугоўванні і рамонце матацыклаў і снегаходаў.
107.  Паслугі па абслугоўванні і рамонце аўтапрычэпаў, паўпрычэпаў і іншых аўтатранспартных сродкаў.
108.  Паслугі па даследаваннях і доследных распрацоўках у міждысцыплінарных галінах.
109.  Кансультацыйныя паслугі па пытаннях кіравання вытворчасцю ў частцы аказання кансультацыйнай, кіраўніцкай і аператыўнай дапамогі, уключаючы метады павышэння прадукцыйнасці, скарачэння вытворчых выдаткаў і павышэння якасці прадукцыі.
110.  Кансультацыйныя паслугі па пытаннях кіравання ў галіне лагістыкі.
111.  Кансультацыйныя паслугі ў галіне прадпрымальніцтва ў частцы рэгіянальнага развіцця, прамысловага развіцця і развіцця турызму.
112.  Навуковыя і тэхнічныя кансультацыйныя паслугі, не ўключаныя ў іншыя катэгорыі, у частцы навуковых кансультацыйных паслуг матэматыкаў, статыстыкаў і г.д.
113.  Паслугі па пытаннях кіравання, акрамя кіраўніцтва (кіравання) будаўнічымі праектамі, у частцы каардынацыі рэсурсаў і арганізацыі кантролю за іх выкарыстаннем у працэсе падрыхтоўкі, ажыццяўлення і завяршэння праекта па даручэнні кліента.
114.  Паслугі па кіраўніцтве праектамі (кантроль за справаздачнасцю і выдаткамі, закупкі, планаванне графіка работ, каардынацыя працы субпадрадчыкаў, праверка і кантроль якасці і г.д.).
115.  Паслугі па пытаннях кіравання і адміністрацыйныя паслугі з прадастаўленнем або без прадастаўлення свайго персаналу.
116.  Паслугі па ўпакоўцы.
117.  Паслугі па ахове навакольнага асяроддзя ў частцы аховы прыроды і ландшафтаў.

_____________

